Publication: Magyar Közlöny
Issue: MK-2003-153 (Year: 2003, Number: 153)
Era: 1990-2004
Section: 2003. évi CXVI. törvény 110. §-a b) pontjában kapott felhatalmazás alapján a Kormány a következõket rendeli el:
Paragraph Index: 407

(1) Az 1. § (2) bekezdésének a) pontja esetében a költségvetési elõirányzat a bányavagyon-hasznosító társaságok kötelezettségeinek vagyonértékesítésbõl nem fedezett hányadát, a Lencsehegyi Szénbánya bezárása mûszaki kötelezettségeinek állami hányadát, valamint a széntermelési tevékenység megszüntetését követõen a Lencsehegyi Szénbánya Kft. leépítendõ munkavállalóinak 2004. évben esedékes újrakezdési támogatását finanszírozza. A támogatás folyósítására havi ütemezéssel, a Szénbányászati Szerkezetátalakítási Központ (a továbbiakban: SZÉSZEK) által a Pénzügyminisztériumnak (a továbbiakban: PM) — a Gazdasági és Közlekedési Minisztérium (a továbbiakban: GKM) egyidejû tájékoztatása mellett — a tárgyhó 3-áig megküldött likviditási terve alapján kerül sor. A likviditási tervben a bányavagyon-hasznosító társaságok kötelezettségének teljesítésénél pénzügyi forrásként elõször az adott idõszakban a vagyonértékesítésbõl származó bevételt kell elõirányozni. A PM az Adó- és Pénzügyi Ellenõrzési Hivatal (a továbbiakban: APEH) felé a támogatás folyósításáról a SZÉSZEK — a GKM egyidejû tájékoztatása melletti — kezdeményezése alapján intézkedik a bányavagyon-hasznosító társaságok, illetve a Lencsehegyi Szénbánya Kft. részére. A támogatás jogcímenkénti felhasználásáról a SZÉSZEK havonta — a tárgyhót követõ hónapban — tájékoztatást ad a GKM-nek és a PM-nek.

Source: https://magyarkozlony.hu/hivatalos-lapok/be9e45a0593f79d7447c4dd18e867447dcc143ad/dokumentumok/2ab6b70b6f0b136015e06426098d7a8302e08e7d/letoltes